» Любовните предсказания на звездите за 20 август
Не се страхувайте да разголите душата си и да споделите своите романтични чувства. Няма нищо притеснително в това човек да изпитва любов към някого. Все пак това е едно от най-естествените усещания на света. Затова не губете повече време! Споделете емоциите си със своите близки хора и сами ще се убедите колко приятна промяна ще настъпи в живота ви.
Днешният ден е благоприятен за приключване на нездравословни партньорства, както и за почистване на дома от предмети, които ни напомнят за минали взаимоотношения.
Ако смятате, че определени подаръци, дрехи, сувенири, бижута не ви носят приятни спомени и емоции, не се колебайте да се отървете от тях.
Направете това почистване, за да освежите енергията в дома си и да освободите ценно пространство. Дайте заявка пред Вселената, че сте готови за нови преживявания, надмогнали сте старите контакти и искате да продължите напред с пълна пара.
Почистете не само жилището си, но и също така компютъра и телефона си от снимки и съобщения. Всичко това ще ви даде нов важен тласък в живота.
Днес и утре се фокусирайте не само върху любовния си живот, но и върху отношенията си с любимите хора. Ако имате деца, прекарайте повече време с тях.
Разходете се навън и се отдайте на спорт. Физическите натоварвания ще се отразят добре на тялото и психиката ви. Ще ви разсеят от неприятните лични преживявания и ще ви помогнат по-леко да преминете през периода.